ฮั่งเส็งปิดดิ่ง 1,458.75 จุด หลังตลาดหุ้นจีนร่วง
ฮั่งเส็งปิดดิ่ง 1,458.75 จุด หลังตลาดหุ้นจีนร่วง
8 ก.ค. 2558

ดัชนีฮั่งเส็งตลาดหุ้นฮ่องกงปิดดิ่งลงในวันนี้ โดยดัชนีฮั่งเส็งร่วงลง 1,458.75 จุด หรือ 5.84% ปิดวันนี้ที่ 23,516.56 จุด หลังตลาดหุ้นจีนร่วงลงอย่างหนัก เนื่องจากมาตรการจากทางการจีนยังไม่สามารถฟื้นความเชื่อมั่นนักลงทุนและช่วยสกัดช่วงขาลงในตลาดได้
โฆษกคณะกรรมการกำกับดูแลตลาดหลักทรัพย์จีนเปิดเผยผ่านแถลงการณ์ว่า เกิดการเทขายอย่างไร้ซึ่งเหตุผลมากขึ้นเรื่อยๆ และสถานการณ์ดังกล่าวนำไปสู่ภาวะตึงเครียดด้านสภาพคล่องในตลาด